செய்திக்குறிப்பு

ஆதிபராசக்தி மருத்துவமனை / பல் மருத்துவக் கல்லூரி மற்றும் மிஷன் ஸ்மைல் இணைந்து, தமிழ்நாட்டில் உள்ள குழந்தைகள் மற்றும் அனைத்து வயதினருக்குமான உதடு மற்றும் அன்னப் பிளவு இலவச அறுவை சிகிச்சை வழங்க உள்ளது.

மேல்மருவத்தூர், பிப்ரவரி 25: ஆதிபராசக்தி மருத்துவமனை / பல் மருத்துவக் கல்லூரி மற்றும் மிஷன் ஸ்மைல் (80- ஜி மற்றும் எப்சிஆர்ஏ (FCRA) பதிவு செய்யப்பட்ட மருத்துவ தொண்டு நிறுவனம்) இணைந்து, தமிழக குழந்தைகள் மற்றும் அனைத்து வயதினருக்கும் இலவசமாக உதடு மற்றும் அன்னப் பிளவு சரிசெய்யும் அறுவைசிகிச்சைகளை மார்ச் 20 முதல் 23, 2022 வரை மேல்மருவத்தூர் ஆதிபராசக்தி மருத்துவமனையில் வழங்குகிறது. இது மேல்மருவத்தூரில் மிஷன் ஸ்மைலின் முதல் விரிவான மருத்துவ பணியாகவும், தமிழ் மண்டலத்தில் 8-வது முறையாகவும் நடக்க உள்ளது. இதுவரை 1200க்கும் மேற்பட்ட நோயாளிகள், தமிழ்நாட்டில் நடந்த 7 மருத்துவ பணிகள் மற்றும், நாகர்கோவிலில் உள்ள எங்கள் மையத்தில் அறுவைசிகிச்சை செய்துள்ளனர்.

மார்ச் 20 ஆம் தேதி 60-70 நோயாளிகள் பரிசோதிக்கப்படுவார்கள் என்று எதிர்பார்க்கிறோம். மேலும், மார்ச் 21 ஆம் தேதி முதல் மார்ச் 23, 2022 தேதி வரை ஆதிபராசக்தி மருத்துவமனையில் நடைபெறும் அறுவை சிகிச்சை முகாம் மூலம், 45 க்கும் மேலான உதடு மற்றும் அன்னப் பிளவு அறுவை சிகிச்சை அளிக்கப்படும். இவற்றை நாடு முழுவதும் உள்ள – பிளாஸ்டிக் அறுவை சிகிச்சை, வாய்வழி, முகம் மற்றும் தாடை அறுவை சிகிச்சை, மயக்கவியல் பிரிவு, குழந்தை மருத்துவ பிரிவு, பல் மருத்துவப்பிரிவு, பேச்சு மொழி நிபுணர்கள் மற்றும் செவிலியர் ஆகிய துறைகளை கொண்ட மருத்துவ குழு மூலம் அளிக்கப்பட உள்ளது.

 அருள்திரு பத்மஸ்ரீ அம்மா அவர்களின் 82 வது பிறந்தநாளை முன்னிட்டு ஆதிபராசக்தி அறக்கட்டளை, மருத்துவம், கல்வி மற்றும் கலாச்சார அறக்கட்டளையின் (ACMEC Trust) மூலமாக இந்த அறுவை சிகிச்சை முகாம் ஆதிபராசக்தி மருத்துவமனையில் நடைபெறுகின்றது. மேலும், அறுவை சிகிச்சை அரங்கு, தீவிர சிகிச்சை பிரிவு, அறுவை சிகிச்சைக்கு பின்வார்டுகள், உள்ளடக்கிய இலவச உள்கட்டமைப்பு ஆதரவையும், அறுவை சிகிச்சையின் போது காலத்தில் டாக்டர்கள் செவிலியர்கள் மற்றும் மருத்துவ ஊழியர்களின் ஆதரவையும் வழங்குகிறது.

 ஆதிபராசக்தி மருத்துவமனை 1986 ஆம் ஆண்டு முதல் 30 ஆண்டுகளுக்கும் மேலாக சுற்றியுள்ள கிராமங்களுக்கு சுகாதார சேவைகளை வழங்கி வருகிறது.

 சமூகத்திற்கு முதன்மை, இரண்டாம் மற்றும் மூன்றாம் நிலை பராமரிப்பு உட்பட அனைத்து சுகாதார வேலைகளை வழங்குகிறது. மருத்துவமனையில் உள்நோயாளிகள் மற்றும் வெளிநோயாளிகளுக்கான் சேவைகளை வழங்கும் பல்வேறு மருத்துவ சிறப்புகள் உள்ளன.

ஆதிபராசக்தி மருத்துவமனையில், சுமார் 1000 படுக்கை வசதியும், சிடி ஸ்கேன், எம் ஆர் ஐ ஸ்கேன், அல்டிரா சோனோ கிராம் போன்ற நவீன கருவிகளையும் கொண்டு, சிறந்த முறையில் சிகிச்சை அளிக்கப்பட்டு வருகிறது. கல்லீரல், சிறுநீரக மாற்று அறுவை சிகிச்சைகள் , இருதய அறுவை சிகிச்சைகளும், பொது மருத்துவம், மார்பு காசநோய், மனநலம், தோல் நோய் மருத்துவம், பொது அறுவை சிகிச்சை, கண் மருத்துவம், எலும்பியல், காது மூக்கு தொண்டை மருத்துவம் போன்று பல்வேறு துறைகளை கொண்டு நோயாளிகளுக்கு திறமை வாய்ந்த மருத்துவர்களைக் கொண்டு சிகிச்சை அளித்து வருகின்றது.

ஆதிபராசக்தி பல் மருத்துவமனையின் முக வாய் தாடை அறுவைச்சிகிச்சை பிரிவு, குழந்தைகள் பல் பிரிவு, சமுதாய பல் பாதுகாப்பு பிரிவு மற்றும் பல் சீரமைப்புப் பிரிவு ஆகிய துறைகள் மூலம் உதடு மற்றும் அன்னப் பிளவு அறுவைச்சிகிச்சை செய்ய அனைத்து உதவிகளையும் செய்து வருகின்றது.

 மிஷின் ஸ்மைல் என்பது ஒரு பதிவுசெய்யப்பட்ட மருத்துவ அறக்கட்டளை ஆகும். இது உதடு மற்றும் அன்னப் பிளவு மேலும் பிற முக குறைபாடுகளுடன் பிறந்த குழந்தைகளுக்கு வாழ்க்கையை மாற்றும் இலவச அறுவை சிகிச்சைகளை வழங்க அர்பணிக்கப்பட்டுள்ளது. 2003 ஆம் ஆண்டு முதல் இந்த அறக்கட்டளை, 60,000 க்கும் மேற்பட்ட நோயாளிகளுக்கு முழுமையான மருத்துவ சேவைகளை வழங்கியுள்ளது. மேலும் 112 மிஷின்கள், 6 அவூட்ரீச் மையம் மற்றும் கௌஹாத்தியில் உள்ள பிளவு பராமரிப்பு மையம் மூலம் 40,000 க்கும் மேற்பட்ட குழந்தைகள் மற்றும் பெரியவர்களுக்கு அறுவை சிகிச்சைகள் மற்றும் பிளவு பராமரிப்புகளை இலவசமாக செய்துள்ளது. இந்தியா மற்றும் வெளிநாடுகளில் இருந்து மருத்துவம் மற்றும் மருத்துவம் அல்லாத தன்னார்வலர்கள் பிளவுக்கான காரணத்திற்காக கைகோர்த்து வருகின்றனர். இந்த முயற்சியில் இதுவரை 900க்கும் மேற்பட்ட தன்னார்வலர்கள் இணைந்துள்ளனர்.

தொடர்புக்கு:

9486364756, 9940079697